stanford-oval/wikipedia huggingface dataset:
שירים שהוקלטו על ידי מדונה

מדונה מבצעת את "Burning Up" במהלך סיבוב ההופעות "Rebel Heart Tour" (2015). היא כתבה אותו לבדה.
הזמרת-יוצרת האמריקאית מדונה הקליטה שירים לארבעה-עשר אלבומי אולפן, ארבעה אלבומי אוסף, שלושה פסקולים, חמישה אלבומי הופעה ושני אלבומי רמיקס. מעבר לכך, היא סיפקה שירת רקע לשירים שהוקלטו על ידי אמנים אחרים, כמו גם הופיעה ברצועות של אמנים אחרים במהלך הקריירה; חלקן הופצו כסינגלים ברחבי העולם.
אחרי שהייתה חברה בלהקות מוזיקה כמו ברקפסט קלאב ואמי, מדונה חתמה על חוזה הקלטות בחברת התקליטים סייר רקורדס (חברת-בת של האחים וורנר) ב-1982 והוציאה את אלבום הבכורה שלה, Madonna, בשנה שלאחר מכן; הוא נקרא על שמה אך הופץ גם בשם Madonna: The First Album. היא הייתה הכותבת היחידה של רוב השירים באלבום. אחרי Madonna יצאו לאור Like a Virgin (1984) ו-True Blue (1986). מכאן ואילך, היא הוציאה שורה של אלבומים שזכו להצלחה בין-לאומית, ביניהם זוכי פרס הגראמי Ray of Light (1998) ו-Confessions on a Dance Floor (2005). מדונה שיתפה פעולה עם מספר כותבי שירים ומפיקים מוזיקליים לאורך הקריירה שלה, כאשר רבים משיריה הגיעו למקום הראשון במצעדי השירים ברחבי העולם, ביניהם: "Like a Virgin", "La Isla Bonita", "Like a Prayer", "Vogue", "Take a Bow", "Frozen", "Music", "Hung Up", ו-"4 Minutes" (בהשתתפות הזמר-יוצר האמריקאי ג'סטין טימברלייק).
מדונה גם הקליטה שירים לפסקולים של סרטים, החל מ-1985 עם יציאתם של "Crazy for You" ו-"Gambler", שאת שניהם שרה כזמרת מועדונים בסרט "מטורף עלייך" (1985). לאחר מכן, היא ביצעה מספר תפקידים קולנועיים כמו "סוזאן סוזאן" (1985) וכן, "מי הנערה הזו?" (1987); היא הקליטה עבור הסרטים מספר שירים. עבור הסרט "דיק טרייסי" משנת 1990, מדונה שיתפה פעולה עם המלחין סטיבן סונדהיים במטרה להקליט מוזיקת סולו ודואטים עם השחקנים וורן בייטי ומנדי פטינקין. מדונה הקליטה את הגרסאות שלה למחזמרים מוזיקליים שהולחנו על ידי אנדרו לויד ובר וטים רייס ולסרט "אוויטה" משנת 1996, יחד עם השחקנים אנטוניו בנדרס וג'ונתן פרייס. השיר האחרון שלה שהוקלט לסרט היה "Masterpiece", עבור המיזם שלה, "וואליס ואדוארד" (2011).
כמו כן, הקליטה מדונה שירים נוספים ביניהם "Bittersweet" מאת המשורר הפרסי רומי. גרסתה נכללה באלבומו של המרפא האלטרנטיבי דיפאק צ'ופרה, A Gift of Love: Music inspired by the Love Poems of Rumi (1998). היא גם הקליטה את "If You Forget Me" מאת פבלו נרודה, לפסקול הסרט מ-1994, "הדוור". המוזיקה המוקלטת של מדונה כוללת מתן קולות רקע לאמנים אחרים כמו פטריק הרננדז, ג'ון בניטז, ניק קאמן, ניק סקוטי ודונה דה לורי. היא שיתפה פעולה עם זמרים ומוזיקאים כמו ריקי מרטין, בריטני ספירס, אנני לנוקס, ניקי מינאז', M.I.A. וג'סטין טימברלייק.
שירים

| --- | --- |
: מציין שירים שנכתבו אך ורק על ידי מדונה
‏•‏‏: מציין שיר המכיל מילים שאינן בשפה האנגלית
†: מציין שירים שהוקלטו מחדש על ידי מדונה
#: מציין שירים עם קולות רקע של מדונה
ביאורים

↑  "American Pie" נכלל גם במהדורה הבין-לאומית של Music.
↑  רמיקס של "Justify My Love", במסגרתו מדונה קוראת קטעים מתוך ספר ההתגלות.
↑  "Bittersweet" הוא שיר מאת המשוררת הפרסית רומי, שהוקלט והוקרא על ידי מדונה. המרפא האלטרנטיבי דיפאק צ'ופרה ביקש זאת מידוענים רבים, כולל מדונה, לקרוא את שירי האלבום.
↑  "Die Another Day" נכלל גם כרצועה העשירית באלבום American Life.
↑  "Drowned World/Substitute for Love" מכיל דגימה מההקלטה "Why I Follow the Tigers" שביצעה סן סבסטיאן סטרינגס.
↑  "Erotica" מכיל דגימה מההקלטה "Jungle Boogie" בביצוע קול אנד דה גאנג, וההקלטה "Ulliqa 'Ala Khashaba" של הזמרת הלבנונית פיירוז. ההכללה האחרונה הובילה לתביעה שהוכרעה מחוץ לבית המשפט.
↑  המילים של "Fever" כוללות כתיבה נוספת של הזמרת פגי לי, שנותרה ללא קרדיט על תרומתה.
↑  "Forbidden Love" מכיל דגימה מתוך "Down Here on the Ground" בביצוע גרנט גרין.
↑  "Hey You" נכתב עבור קונצרט הצדקה של לייב ארת' ויצא בפורמט דיגיטלי כסינגל בחינם. מאוחר יותר הוא נכלל באלבום Live Earth.
↑  "Human Nature" מכיל דגימה מתוך "What You Need" בביצוע מיין סורס.
↑  "Hung Up" מכיל דגימה מתוך "Gimme! Gimme! Gimme! (A Man After Midnight)" בביצוע אבבא ונכתב על ידי בני אנדרסון וביורן אולבאוס.
↑  "I'd Rather Be Your Lover" כולל דגימה מתוך "It's Your Thing" בביצוע לו דונלדסון.
↑  "If You Forget Me" הוא שיר מאת פבלו נרודה, שהוקרא על ידי מדונה לפסקול הסרט מ-1994, Il Postino: The Postman.
↑  "Inside of Me" כולל שלוש דגימות: "Back and Forth" בביצוע אליה; "Outstanding" בביצוע דה גאפ בנד; "The Trials of Life" בביצוע גותר סנייפס.
↑  צ'אבס תבעה את קרביץ ביולי 1991, בטענה שכתבה את "Justify My Love" אך לא קיבלה קרדיט. היא קיבלה פשרה מחוץ לכותלי בית המשפט וזכתה בקרדיט בכתיבה משותפת.
↑  "Lo Que Siente La Mujer" היא הגרסה הספרדית של "What It Feels Like for a Girl", שהוקלטה והוספה בגרסה הלטינו-אמריקאית של Music.
↑  "Love Don't Live Here Anymore" הוקלט מחדש עבור Something to Remember וכולל הרכב שונה מהגרסה מ-1984.
↑  "Mer Girl" כולל אלמנטים מתוך "Space" בביצוע גאבור סאבו.
↑  "Paradise (Not for Me)" נכלל גם באלבום האולפן השני של מירווה אחמדזאי, Production‏ (2000).
↑  "Sanctuary" כולל דגימה מתוך "Watermelon Man" בביצוע הרבי הנקוק.
↑  "Shanti/Ashtangi" מעובד על בסיס טקסט מאת שנקרה, הלקוח מ-Yoga Taravali. טקסט נוסף: עממי, תרגום מאת ויאס יוסטון ואדי שטרן.
↑  "Sooner or Later" נקרא באופן רשמי "Sooner or Later (I Always Get My Man)" בקרדיטים לסרט ובטקס פרסי אוסקר.
↑  "Spanish Eyes" קיבל את השם מחדש "Pray for Spanish Eyes" במהדורות מסוימות של האלבום.
↑  "This Used to Be My Playground" נכתב עבור הסרט משנת 1992, "ליגה משלהן". עם זאת, הוא לא נכלל בפסקול הסרט כיוון שמדונה חתמה על חוזה הקלטות עם האחים וורנר והפסקול עצמו הופץ בהוצאת קולומביה רקורדס.
↑  "Verás" היא הגרסה הספרדית של "You'll See", שהוקלטה וצורפה לגרסה הלטינית-אמריקאית של Something to Remember.
בית אימרין

| --- | --- |

 טריטוריה:  הרשות הפלסטינית הרשות הפלסטינית
 נפה:  שכם
 אוכלוסייה:  ‏
  ‑ בכפר:  3,323 (2017)
 קואורדינטות:  32°17′32″N 35°12′56″E﻿ / ﻿32.292230555556°N 35.215547222222°E﻿ / 32.292230555556; 35.215547222222 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) בית אימרין(למפת צפון השומרון רגילה) בית אימרין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית אימרין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית אימרין  he tabBackground:;tabBorder:#aaa;defaultTab:0;
 
בית אימרין (ערבית: بيت امرين) הוא כפר פלסטיני בצפון השומרון המשתייך לנפת שכם של הרשות הפלסטינית. ממוקם כשני ק"מ מזרחית לבורקא וכחמישה ק"מ מערבית ליאסיד וכשני ק"מ צפון מזרחית לסבסטיה, בגובה של כ-400 מ' מעל פני הים.
לפי נתוני הלשכה הפלסטינית המרכזית לסטטיסטיקה, בשנת 2017 מנתה האוכלוסייה בכפר 3,323 תושבים.
אטימולוגיה

מקור השם "בית אמרין" הוא בארמית סורית, ופירושו בית שני האמירים.
תושבי הכפר סבורים שהוא נקרא על שמו של אדם מכובד, בעל ייחוס של נסיך, או אמיר בשם אמרין, שגר במקום ועם השנים השם שובש.
היסטוריה

בסקר ארכאולוגי שנערך בבית אימרין לאחר מלחמת ששת הימים, נמצאו חרסים מהתקופות הביזנטית, ימי הביניים והעות'מאנית.
לפי מועצת הכפר, הוא נוסד בידי ערבים מהישוב הסמוך בורקה ומשבט בני חסן בעבר הירדן, שאכלס גם את קראוות בני חסן.
היסטוריה > התקופה העות'מאנית

הכפר הופיע ברישומי המס העות'מאנים של שנת 1596 כחלק מנפת ג'בל סאמי שבסנג'ק שכם. במקום נמנו 19 בתי אב ושני רווקים, כולם מוסלמים. הם שילמו מיסים על חיטה, שעורה, גידולי קיץ, עצי זית, הכנסות מזדמנות, עיזים וכוורות וכן בית בד לשמן זית או דבש ענבים, סה"כ 13,200 אקצ'ה.
בשנת 1667 חייתה בכפר קהילה נוצרית מהזרם היווני אורתודוקסי.
בשנת 1838, אדוארד רובינסון כתב כי הכפר ממוקם על הדרך לג'נין. הוא ציין כי במקום מתגוררים בשכנות נוצרים יוונים ומוסלמים. באותה העת היו בכפר 50 נוצרים וכומר.
ב-1870, ויקטור גרן העריך שחיים בכפר 700 איש. הוא ציין כי הבתים בכפר הם קטנים ובנויים בגסות; יוצא הדופן היה בית השייח', שהיה גדול ובנוי היטב. בסקר ארץ ישראל המערבית של הקרן לחקר ארץ ישראל (1882), הכפר תואר כ"כפר בגודל בינוני בעמק שלמרגלות שרשרת שייח' בייזיד. הוא בנוי אבן, ובעמק מדרום מצוי מעיין, המוקף בעצי זית ממזרח ומערב. חלק מהתושבים הם נוצרים יוונים".
היסטוריה > המנדט הבריטי

במפקד 1922 שנערך על ידי שלטונות המנדט הבריטי, הייתה בבית אימרין אוכלוסייה של 527 נפש, אשר הורכבה מ-512 מוסלמים ו-15 נוצרים אורתודוקסים. האוכלוסייה גדלה במפקד 1931 ל-620, אשר הורכבה מ-13 נוצרים ו-607 מוסלמים, אשר חיו ב-157 בתים.
בשנת 1945 מנתה האוכלוסייה 860 נפש, כולם מוסלמים.
היסטוריה > שלטון ירדני

בעקבות מלחמת העצמאות עברה בית אימרין משליטה בריטית לירדנית. בשנת 1961 הייתה אוכלוסיית בית אימרין 1,048.
בשנת 1966 הוקמה מועצה כפרית המורכבת מתשעה חברים, כולל ראש המועצה, לניהול ענייניה האזרחיים של בית אימרין. ראש המועצה הראשון היה איאד יוסף עבד א-רחמן אחסן, וכיום הוא בשיר סמארה.
היסטוריה > לאחר 1967

בעקבות מלחמת ששת הימים ב-1967, עבר הכפר משליטה ירדנית לישראלית, ובאותה שנה נמצא כי מספר התושבים בכפר היה כ-1,100 איש.
אוכלוסייה

ארבעת המשפחות הגדולות בכפר:
משפחת חסון (حسون): המשפחה הגדולה בכפר. הגיעה מחַלַבּ, מהמדבר הסורי ומירדן,
משפחת סמארה (سماره): משפחה זו הגיעה מהכפר בורקה,
משפחת פקיה (فقيه): משפחה זו הגיעה מכפרים וערים שכנות,
משפחת עבדו (عبده): מוצאם מהאזור והם מייסדי הכפר.
כלכלה

כלכלת הכפר מבוססת על חקלאות, והמוצרים העיקריים הם קטניות, דגנים, ירקות, זיתים, ענבים, שקדים ותאנים. בכפר יש מתקנים ציבוריים הכוללים: מרפאה, ובית לשירותי דואר ותקשורת טלפונית.
גאוגרפיה

בית אימרין שוכן למרגלות "ג'בל אבו יזיד", פסגת הר בגובה 725 מטר מעל פני הים, שבמרכזה מבנה קבר שייח' (מקאם), "שייח' אבו יזיד", ממנו שרדו ארבעת קירות המבנה ללא גג. השייח' הסופי "אבו יזיד" מוכר במסורת המקומית כצדיק שהתבודד בתפילותיו במקום.
אדמה

בסקר שערך המנדט הבריטי בשנת 1945 נמצא ששטח הקרקע של הכפר היה 12,094 דונם. מתוכם 53 דונם היו שטח בנוי, 8,261 דונם שימשו לחקלאות ו-3,779 דונם היו אדמות בּוּר. על פי הרשות הפלסטינית (2011) שטח הכפר הוא 12,231 דונם.
בהסכם אוסלו ב' הוגדרו 11,950 דונם (97.7%) מאדמות הכפר כשטח A, כ-225 דונם (1.8%) הוגדרו כשטח B והיתר 56 דונם (0.5%) כשטח C.
חינוך

בכפר יש בית ספר יסודי לבנות ובית ספר תיכון לבנים.
הערות שוליים

↑  Palestinian Central Bureau of Statistics (PCBS), Preliminary Results of the Population, Housing and Establishments Census, 2017, State of Palestine, פברואר 2018, עמ' 82-64
1 2 3  The Applied Research Institute – Jerusalem, Beit Imrin Village Profile, 2014
↑  משה כוכבי (ע), יהודה, שומרון וגולן: סקר ארכיאולוגי בשנת תשכ"ח, ירושלים: כרטא, 1972, עמ' 221
↑  About Beit Imrin (אורכב 03.12.2008 בארכיון Wayback Machine) Beit Imrin Village Council.
↑  Hütteroth and Abdulfattah, 1977, p. 130.
1 2  Ellenblum, 2003, p. 249
↑  Robinson and Smith, vol 3, p. 149
↑  Robinson and Smith, 1841, vol 3, Appendix 2, p.  128
↑  Guerin, 1875,  pp. 210-211.
↑  Conder and Kitchener, 1882, SWP II, p. 159.
1 2  بيت إمرين - Bayt Umrin (בית אימרין), באתר palestineremembered, ‏2007
↑  جمال الفاخوري, نبذه عن قريه بيت امرين, palestineremembered, 1 יוני 2008
| Flag of Senegalיישובי נפת שכם |
| --- | --- | --- |
| ערים | שכם |  |
| מועצות מקומיות | עקרבה • עסירה א-שמאלייה • ביתא • חווארה • ג'מאעין • קבלאן • סבסטיה • בית פוריכ |  |
| כפרים | עסירה אל-קבלייה • עזמוט • עוורתא • אל-באד'אן • בלאטה אל-בלד • בית דג'ן • בית חסאן • בית איבא • בית אימרין • בית וזן • בזאריה • בורין • עיראק בורין • בורקה • ג'אלוד • דיר אל-חטב • דיר שרף • דומא • עינאבוס • פורוש בית דג'ן • איג'ניסיניא • ג'וריש • כפר קליל • לובאן א-שרקיה • מאדמא • מג'דל בני פדיל • א-נאקורה • ניסף ג'בייל • א-נסאריה • אודלה • עוסארין • קריות • קוסין • קוסרה • רוג'ייב • סאלם • סרה • א-סאוויה • תלפית • טלוזה • תל • עוריף • יאנון • יאסיד • יתמא • זאוואתא • זיתא ג'מעין • קריית לוזה |  |
| מחנות פליטים | בלאטה |  |
נפות הרשות הפלסטינית
| --- | --- |
בקרת זהויות :  NLI: 987007582162205171
מיס תבל 1985

| --- | --- |
 תקופת התחרות:  15 ביולי 1985 
 מספר מתמודדים:  79 
 עיר מארחת:  המרכז הבינלאומי נייט 
 
מיס תבל 1985 היא תחרות מיס תבל ה-34 במספר ונערכה בארצות הברית. נציגת ישראל בתחרות הייתה מלכת היופי הילה קלמן.
כמיס תבל הוכתרת מלכת היופי של פוארטו ריקו, דבורה קרתי דו.
תוצאות

| תואר | זוכה |
| --- | --- |
מיס תבל 1985:  פוארטו ריקו פוארטו ריקו – דבורה קרתי דו
סגנית ראשונה:  ספרד ספרד – תרזה לופז
סגנית שנייה:  זאיר זאיר – קיונגה מורקה
סגנית שלישית:  ונצואלה ונצואלה – סילביה מרטינז
סגנית רביעית:  אורוגוואי אורוגוואי – אנדראה לופז
המועמדות הסופיות:  אירלנד אירלנד – אוליביה טרייסי  קנדה קנדה – קארן טילי  צ'ילה צ'ילה – קלאודיה ואן סינט גאן  ארצות הברית ארצות הברית – לורה הרינג  ברזיל ברזיל – מרסיה גיאגיו קאנאוזס
שופטים

סוזן ג'ורג'
לוריין דאונס
מיצי לוקר

| --- | --- |

מיצי שכטר וברנהרד לוקר ביום נישואיהם, נובמבר 1937
 לידה:  4 בינואר 1914 
 פטירה:  12 בספטמבר 2014  (בגיל 100) 
 שם לידה:  מיצי שכטר 
 מוקד פעילות:  רומניה, ישראל 
 מקום לימודים:  האוניברסיטה הלאומית למוזיקה בבוקרשט 
 סוג קול:  סופרן 
 שפה מועדפת:  רומנית 
 
מיצי לוֹקֶר (Mizzi Locker;‏ 4 בינואר 1914 – 12 בספטמבר 2014) הייתה זמרת סופרן אופראית ומורה לפיתוח קול רומנית-ישראלית, ניצולת שואה מבוקובינה.
ביוגרפיה

נולדה  בשם מיצי שכטר כבת הזקונים לינקל (יעקב) והני לבית גרטנר ברדאוץ שבאימפריה האוסטרו-הונגרית, הבת היחידה מבין עשרת ילדי המשפחה. באותה שנה נפטר אביה ממחלה קשה.
המשפחה הגיעה לרדאוץ מסטורוז'ינץ לאחר שהבית בו גרו, יחד עם משפחה נוספת, נשרף. בינתיים המשפחה הנוספת בנתה את הבית מחדש ולאחר מות האב שבה המשפחה לסטורוז'ינץ, שם חיו האלמנה ו-9 ילדיה (אחד הילדים מת בלידתו) בעוני רב. בעקבות פירוק האימפריה האוסטרו-הונגרית אחר מלחמת העולם הראשונה עבר חבל ארץ זה לריבונות רומנית.
לאחים מבית שכטר היה כישרון מוזיקלי; אחד האחים, אוטו שכטר, התקדם במוזיקה בעת שלמד רפואה בווינה והיה כנר ראשון באופרה של וינה. ארבעה מהאחים השתתפו במקהלת ההיכל הגדול של רדאוץ והחזן היה עושה איתם חזרות בבית המשפחה. מיצי, ששמעה את החזרות למדה את השירים ולעיתים שרה בעצמה והחזן התרשם מקולה והציע שתלמד פיתוח קול. מורה לפיתוח קול מסטורוז'ינץ נתנה לה מספר שיעורים ללא תשלום, אך מיצי לא חשה בנוח לקבל ולא לשלם, לכן הפסיקה. בהמשך החלו חלק מהאחים לעבוד וגם מיצי הרוויחה מעט כסף ממתן שיעורי עזר לתלמידים חלשים וכך הצליחה לשלם עבור שיעורי פיתוח קול למורה בשם אלטהיים פלר (Althaim Feler) בצ'רנוביץ.
בנעוריה התחברה מיצי עם ברנהרד לוקר, יליד 1913, מי שעתיד היה להיות בעלה, בן למשפחה מבוססת היטב בעלת מפעל עורות, והוא תמך בלימודי המוזיקה שלה ושילם עבור שכירת פסנתר. מיצי החלה להופיע בסטרוז'ינץ ובצ'רנוביץ ואף ברדיו צ'רנוביץ. ב-21 בנובמבר 1937 נישאה מיצי לברנהרד לוקר, שכבר סיים לימודי פיזיקה ומתמטיקה.
ביוגרפיה > בתקופת מלחמת העולם השנייה

בעקבות הסכם מולוטוב ריבנטרופ והאולטימטום, שהגישה ברית המועצות לרומניה, הועבר חבל ארץ זה לשלטון ברית המועצות והשלטונות הקומוניסטים הלאימו את מפעל העורות של משפחת לוקר. מלחמת העולם השנייה, בה חברו גרמניה הנאצית ורומניה תחת משטרו של יון אנטונסקו למלחמה משותפת נגד ברית המועצות, שינתה פעם נוספת את זהות השולטים בחבל ארץ זה. יהודי צ'רנוביץ נרדפו, נשדדו, הוגלו ונרצחו בהמוניהם. בליל 14 ביוני 1942 נלקחו בני הזוג לוקר יחד עם בני משפחה נוספים ועוד יהודים והועברו בקרונות בקר הרחק מזרחה. המסע נמשך במעבורת ובמשאיות מעבר לנהר הבוג הדרומי עד למחנה המוות מיכאילובקה  (בנפת קזנקיבקה, מחוז ניקולאיב) ,סביבה של מחצבת אבן, שם שוכנו באורוות מקומיות, כשהם מיועדים לעבוד במחצבה ובתיקון הדרכים עבור ארגון טודט. לאחר שהגרמנים שמעו, שברנהרד לוקר יודע לעבד עורות בדרכים טבעיות, הטילו עליו לעסוק בכך ומיצי עזרה לידו ומצבם השתפר מעט. ב-26 במאי 1943 סיפרה להם בעלת הבית בו עבדו בני הזוג שלמחרת עומדים להרוג אותם ובני הזוג לוקר החליטו להימלט ולנסות להגיע מעבר לבוג, לטרנסניסטריה וכך עשו. ב-15 ביולי ברחו גם הצייר ארנולד דגני ורעייתו ועוד 9 יהודים - יתר היהודים (היו 745 במשלוח זה) הומתו ביריות ונקברו בקבר משותף בדצמבר 1943. דגני כתב ספר בשם Groapa este în livada de vișini (הבור נמצא בחורשת הדובדבנים) בו סיפר את ההתרחשות.
בני הזוג לוקר הצליחו למצוא מקלט בבית כפרי לכמה ימים ובהמשך, בעזרת פרטיזן יהודי, הצליחו לעבור את הבוג ולהתגנב לתוך מחנה ריכוז בטרנסניסטריה.
ביוגרפיה > אחרי המלחמה

עם פירוק מחנות הריכוז של טרנסניסטריה, שבו בני הזוג לוקר לצ'רנוביץ ומיצי שבה להופעות מוזיקליות בקונצרטים וברדיו צ'רנוביץ. משפחת לוקר עברה לבוקרשט ומיצי למדה שם פיתוח קול בקונסרבטוריון למוזיקה של בוקרשט. בסיום לימודיה הייתה לסולנית של התזמורת הסימפונית והופיעה כסולנית בתוכניות של רדיו בוקרשט. מיצי התקבלה לאופרה הממלכתית הרומנית לתפקיד "סוזאנה" בנישואי פיגרו, אך באותו זמן קיבלו גם אישור לעלות לישראל והם עזבו את רומניה ועלו ארצה בדצמבר 1950.
מיצי חיפשה עבודה כזמרת, אך אי-ידיעת העברית ואי-פרסומה בישראל עמדו לה למכשול. היא פנתה להסתדרות העובדים הכללית וביקשה שיעסיקו אותה במסיבות שהם עורכים, אך הם סירבו משום שלא התפרסמה. מיצי הציעה לעסקני ההסתדרות להופיע ללא תשלום כדי להתחיל להתפרסם, והצעה זו התקבלה. מיצי לוקר התקבלה לאופרה הישראלית לתפקיד "מיכּאלה" בכרמן ומשכה תשומת לב רבה, לכן זכתה לאחר מכן בתפקיד מרגרטה (גרטכן) באופרה "פאוסט" של שארל גונו. היא זכתה להופעות ברדיו קול ישראל, לעיתים סולו בליווי פסנתרן או תזמורת ולעיתים בדואטים עם ליקה שדה או סלינה אלפנדרי. היא שרה בתל אביב, בקונצרט המוקדש למוצרט, את כך עושות כולן יחד עם אלפנדרי והופיעה בקונצרטים תחת ניצוחו של איתן לוסטיג.
החל מ-1961 ועד 1976 הייתה מיצי לוקר מורה לפיתוח קול בקונסרבטוריון הישראלי למוזיקה תל אביב. ב-1971 נפטר בעלה, ברנהרד, שהיה באותו זמן דוקטורנט באוניברסיטת בר-אילן, ולאחר מותו הפסיקה מיצי להופיע והסתפקה בהוראה. לבני הזוג לא היו ילדים.
לוקר נפטרה בשיבה טובה בשנת 2014, בגיל 100 כשהיא צלולה לחלוטין וערנית מאוד. היא נקברה לצד בעלה.
הערות שוליים

↑  מיצי לוקר באתר חברה קדישא ת"א–יפו.
| --- | --- |
בקרת זהויות :  NLI: 987007585396105171  VIAF: 7444147872018875170003   WorldCat (עם VIAF): 7444147872018875170003
סלמנקה (מדריד)

| --- | --- |

זירת השוורים לאס ונטאס
 מידע
 עיר:  מדריד
 שטח:  5.39 קמ"ר
 אוכלוסייה:  143,800 (1 בינואר 2017)
 קואורדינטות:  40°25′48″N 3°40′40″W﻿ / ﻿40.43°N 3.677778°W﻿ / 40.43; -3.677778
  המיקום של רובע סלמנקה במדריד
 
סלמנקה (בספרדית: Salamanca) הוא רובע במדריד, בירת ספרד. הרובע ממוקם צפונית מזרחית למרכז ההיסטורי של מדריד. נכון ל-2022 הרובע מונה כ-151,000 תושבים.
גאוגרפיה > סקירה כללית

הרובע נתחם בשדרת רקולטוס ושדרת קסטיאנה ממערב, ברחוב אלקלה ורחוב קאלה או'דונל מדרום, שדרת אבנדיה (M-30) ממזרח ורחוב מריה דה מולינה ושדרת אמריקה מצפון. הרובע משתרע על פני כ-5.39 קמ"ר.
גאוגרפיה > תתי אזורים

הרובע מחולק מנהלית ל-6 תתי אזורים (המכונים "באריוסס"):
קסטלנה
פואנטה דל בררו
גויה
גינדלרה
ליסטה
רקולטוס
דמוגרפיה

נכון ל-2022 הכיל הרובע כ-150,775 תושבים שחיו ב-58,742 יחידות מגורים שונות, כאשר צפיפות האוכלוסין ברובע הייתה 279 נפשות לדונם.
כלכלה

הרובע הוא אחד מהאזורים האמידים והיוקרתיים ביותר במדריד, כאשר יוקר המחיה ברובע גבוה יחסית והנדל"ן שבו הוא מהיקרים ביותר בעיר.
ברובע נמצאות מספר גבוה למדי של נציגויות דיפלומטיות, כמו למשל שגרירות שווייץ, שגרירות צרפת, שגרירות ארצות הברית, ושגרירות איטליה.
בסלמנקה נמצא גם בית הספר למנהל עסקים IE Business School המדורג בין עשר בתי הספר לעסקים המובילים בעולם.
אחד מהאתרים המתוירים ביותר ברובע היא זירת מלחמות השוורים "לס ונטאס".
גלריית תמונות

הבית הערבי
רחוב אלקלה
שדרת קסטיאנה
זירת השוורים לס ונטאס
המוזיאון הלאומי לארכאולוגיה
אירוויזיון הילדים 2024

| --- | --- |
 מספר התחרות:  22
 גמר:  16 בנובמבר 2024
 מנחים:  Ruth Lorenzo, Marc Clotet, Melani García 
 רשת השידור המפיקה:  Radiotelevisión Española
 מיקום האירוע:  ספרד קאחה מחיקה, מדריד, ספרד
 המפקח על התחרות:  שוודיה מרטין אסטרדאל
 השיר הזוכה:  גאורגיה גאורגיה - To My Mom
 מספר משתתפות:  17
 מדינות שחוזרות לאחר פרישה:  קפריסין קפריסין   סן מרינו סן מרינו
 מדינות שפרשו מהתחרות:  הממלכה המאוחדת הממלכה המאוחדת
 המדינות המשתתפות
 
 → אירוויזיון הילדים 2023 אירוויזיון הילדים 2025 ← 
 
אירוויזיון הילדים 2024 הייתה המהדורה ה-22 של אירוויזיון הילדים, המאורגנת על ידי איגוד השידור האירופי והשדרן המארח Radiotelevisión Española. התחרות תתקיים ב-16 בנובמבר 2024 בקאחה מחיקה במדריד, ספרד, זאת לאחר שהגיעה בשנה החולפת למקום השני.
עיר מארחת

בניגוד לתחרות האירוויזיון, המדינה הזוכה באירוויזיון הילדים של השנה הקודמת לא מקבלת באופן אוטומטי את הזכות לארח את המהדורה הבאה. עם זאת, מאז 2011 (למעט 2012, 2015 ו־2018) נהוג לתת לזוכים לקחת על עצמם את תפקיד האירוח, ומאז 2019, למדינה הזוכה יש זכות סירוב לאירוח התחרות הבאה.
צרפת זכתה בתחרות בשנה החולפת בשנה השנייה ברציפות. השדרן הצרפתי הודיע כי יתנהלו שיחות עם איגוד השידור האירופי בנוגע לאירוח התחרות ב-2024, מכיוון שמדינות רבות הביעו עניין והיא לא רצתה "מונופול צרפתי על האירוויזיון הילדים", לאחר שכבר אירחה את האירוע פעמיים בשלוש שנים; צרפת בחרה בסופו של דבר לא לארח ב-2024. ספרד, שסיימה במקום השני בתחרות 2023, הוכרזה כמדינה המארחת לשנת 2024 ב-14 בפברואר 2024.
עיר מארחת > שלב הגשת הצעות ובחירת עיר מארחת

עם אישור ספרד כמדינה המארחת לשנת 2024 הודיעה ולנסיה כי תציע לארח את התחרות בעיר, מכיוון שמאז 2022 היא מארחת את בנידורם פסט, הגמר הלאומי של ספרד לאירוויזיון. ראש עיריית ברצלונה, ז'אומה קולבוני, הביע עניין לארח את האירוע בעיר, ואחריו ראש עיריית מאלגה, פרנסיסקו דה לה טורה. גם מדריד, גרנדה וסרגוסה הודיעו על נכונותן לארח את התחרות. ראש המשלחת הספרדית לתחרות אמרה כי רשות השידור קיבלה מספר הצעות וכי ההחלטה תתקבל במהלך השבועות הבאים. דווח כי ולנסיה, ברצלונה, מלגה, גרנדה וסרגוסה הגישו הצעה רשמית עד אמצע מרץ 2024.
ב-10 במאי 2024, במהלך שבוע אירוויזיון 2024, נערכה מסיבת עיתונאים של רשת השידור RTVE ואיגוד השידור האירופי. במהלכה נחשפה העיר המארחת, מדריד, והאולם שבו תיערך התחרות, קומפלקס אולמות הספורט קאחה מחיקה.
המדינות המשתתפות

כדי שמדינה תהיה זכאית להשתתפות פוטנציאלית בתחרות, היא צריכה להיות חברה פעילה ב-EBU.
17 מדינות אישרו את השתתפותן:
| סדר | מדינה | אומן | שפה | שיר | תרגום לעברית | מקום | ניקוד | שופטים | קהל |
| --- | --- | --- | --- | --- | --- | --- | --- | --- | --- |
| 1 | איטליהאיטליה | סיימון גרנדה | איטלקית, אנגלית | Pigiama Party | מסיבת פיג'מות | 9 | 98 | 52 | 46 |
| 2 | אסטוניה אסטוניה | אנאבלה | אסטונית | Tänavad | רחובות | 14 | 55 | 14 | 41 |
| 3 | אלבניהאלבניה | ניקול צ'אבלי | אלבנית | Vallëzoj | לרקוד | 7 | 126 | 82 | 44 |
| 4 | ארמניה ארמניה | לאו | ארמנית, אנגלית | Cosmic Friend | חבר קוסמי | 8 | 125 | 76 | 49 |
| 5 | קפריסין קפריסין | מריה פיסארידס | יוונית, אנגלית | Crystal water's | מי קריסטל | 13 | 60 | 10 | 50 |
| 6 | צרפת צרפת | טיטואן | צרפתית | "Comme ci, comme ça" | ככה ככה | 4 | 177 | 103 | 74 |
| 7 | מקדוניה הצפונית מקדוניה הצפונית | אנה ואלכסיי | מקדונית, אנגלית | Marathon | מרתון | 16 | 54 | 20 | 34 |
| 8 | פולין פולין | דומיניק ארים | פולנית, אנגלית | All together | כולם ביחד | 12 | 61 | 13 | 48 |
| 9 | גאורגיהגאורגיה | אנדריה פוטקראדזה | גאורגית | To My Mom | לאמא שלי | 1 | 239 | 180 | 59 |
| 10 | ספרד ספרד | קלואי דה לה רוסה | ספרדית | Como La Lola | כמו לולה | 6 | 144 | 80 | 64 |
| 11 | גרמניה גרמניה | ביארן | גרמנית, אנגלית | Save the Best for us | תשמרו את הטוב ביותר בשבילנו | 11 | 71 | 14 | 57 |
| 12 | הולנדהולנד | Stay Tuned | הולנדית, אנגלית | Music | מוזיקה | 10 | 91 | 34 | 57 |
| 13 | סן מרינו סן מרינו | Idols SM | איטלקית | Come noi | כמונו | 17 | 47 | 1 | 46 |
| 14 | אוקראינהאוקראינה | ארטם קוטנקו | אוקראינית, אנגלית | Hear Me Now | תשמע אותי עכשיו | 3 | 203 | 122 | 81 |
| 15 | פורטוגל פורטוגל | ויקטוריה ניקול | פורטוגזית, ספרדית | Esperança | תקווה | 2 | 213 | 96 | 117 |
| 16 | אירלנדאירלנד | אניה קוקס דמפסי | אירית | Le chéile | יחד | 15 | 55 | 15 | 40 |
| 17 | מלטהמלטה | רמירס שיבראס | מלטית | Stilla Ċkejkna | כוכב קטן | 5 | 153 | 74 | 79 |
מיס תבל 1975

| --- | --- |
 תקופת התחרות:  19 ביולי 1975 
 מספר מתמודדים:  71 
 עיר מארחת:  Gimnasio Nacional José Adolfo Pineda 
 
מיס תבל 1975 היא תחרות מיס תבל ה-24 במספר שנערכה באולם "הגימנסיה הלאומית" שבסן סלוודור, בירת אל סלוודור.
התחרות לוותה במחאה פוליטית על ידי תושבים מקומיים, עקב כך שהממשלה הוציאה סכומים מתקציבה עבור התחרות.
תוצאות

| תואר | זוכה |
| --- | --- |
מיס תבל 1975:  פינלנד פינלנד - אן מארי פוטמו
סגנית ראשונה:  האיטי האיטי - גרטי דויד
סגנית שנייה:  ארצות הברית ארצות הברית - סאמר ברת'ולומיו
סגנית שלישית:  שוודיה שוודיה - קטרינה סג'ודאהל
סגנית רביעית:  הפיליפינים הפיליפינים - רוז מארי ברוסאס
12 המועמדות הסופיות:  קולומביה קולומביה - מרטה אצ'ורי  אל סלוודור אל סלוודור - כרמן פיגוארוא  אנגליה אנגליה - ויקי האריס  אירלנד אירלנד - ג'ולי פרנהאם  ישראל ישראל - אורית קופר
שופטים

שרה ווהן
ליאון יוריס
ז'אן-קלוד קילי
הערות שוליים

↑  אנה פוטאמו מפינלנד נבחרה מיס תבל, באתר ארכיון jpress
| מיס תבל |
| --- | --- | --- |
| שנות החמישים | 1952 • 1953 • 1954 • 1955 • 1956 • 1957 • 1958 • 1959 |  |
| שנות השישים | 1960 • 1961 • 1962 • 1963 • 1964 • 1965 • 1966 • 1967 • 1968 • 1969 |  |
| שנות השבעים | 1970 • 1971 • 1972 • 1973 • 1974 • 1975 • 1976 • 1977 • 1978 • 1979 |  |
| שנות השמונים | 1980 • 1981 • 1982 • 1983 • 1984 • 1985 • 1986 • 1987 • 1988 • 1989 |  |
| שנות התשעים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 |  |
| העשור הראשון של המאה ה-21 | 2000 • 2001 • 2002 • 2003 • 2004 • 2005 • 2006 • 2007 • 2008 • 2009 |  |
| העשור השני של המאה ה-21 | 2010 • 2011 • 2012 • 2013 • 2014 • 2015 • 2016 • 2017 • 2018 • 2019 |  |
| שנות העשרים | 2020 • 2021 • 2022 • 2023 • 2024 |  |